Rikunarita-ORG/Wikinium huggingface dataset:
# Shenyang (lentokonetehdas)

**AVIC Shenyang Aircraft Company Limited**, lyhennys **SAC**, lyhyesti **Shenyang** (瀋陽飛機公司), aiemmalta nimeltään *Zhonghang Heibao Company Limited*, on Kiinan kansantasavallassa toimiva pörssinoteerattu valtionyhtiö, joka valmistaa lentokoneita. Shengyang on osa AVIC-teollisuuskonsernia. SACin päätuotteita ovat hävittäjälentokoneet.

Vuonna 1953 perustettu yhtiö toimii Shenyangin kaupungissa. Se on perustanut muita kiinalaisia lentokonetehtaita, muun muassa Chengdu Aircraft Industry Group ja Guizhou Aircraft Industry Co.,

## Tehtaat ja tuotteet

Shenyang J-11 hävittäjä.
Nanchang Q-5 hävittäjäpommitaja.
Albanian ilmavoimien Chengdu J-7.
### Tehtaat

*lähde?*

* Shenyang lentokoneiden runkojen tehdas
* Shenyang moottoritehdas
* Shenyangin suunnitteluinstituutti
* Shenyangin lentokonemoottorien tutkimusinstituutti

### Hävittäjälentokoneet

*lähde?*

* J-4: kokoonpano Kiinassa 1950-luvun alussa
* Shenyang JJ-1: suihkuharjoituskone, tämän korvasi 1960-luvulla JJ-5
* Shenyang J-5: hävittäjä
	+ Shenyang JJ-5: jatkokoulutuskone
* Shenyang J-6: hävittäjä
	+ JZ-6: tiedustelukone, joka pohjautuu MiG-19R-koneeseen
	+ JianJiao JJ-6: harjoitushävittäjä
* Chengdu J-7: Shenyangin 1960-luvulla suunnittelema kone, jonka tuotanto siirrettiin 1970-luvulla Chengdu Aircraft Industry Group-tehtaalle
* Shenyang J-8: 3. sukupolven hävittäjä
* Shenyang J-11: 4. sukupolven hävittäjä, joka pohjautuu Suhoi Su-27-koneeseen
* Shenyang J-12 / Shenyang J-XX: 5. sukupolven stealth-hävittäjä
* Shenyang J-14: 5. sukupolven stealth-hävittäjä
* Shenyang J-15: 4,5-sukupolven monitoimihävittäjä lentotukialuksille
* Shenyang J-16: 4,5-sukupolven monitoimihävittäjä, J-11:n seuraaja
* Shenyang FC-31: 5. sukupolven stealth-hävittäjä

### Matkustajalentokoneet

*lähde?*

* ACAC ARJ21 Xianfeng: syöttöliikennekone, toteutettu yhdessä AVIC I -konsernin muiden yhtiöiden kanssa

### Pommikoneet

*lähde?*

* Xi’an H-6: pommikone, joka pohjautuu Tupolev Tu-16 -pommittajaan.
* Nanchang Q-5: hävittäjäpommitaja

### Yleisilmailukoneet

* Cessna 162: Shegyang ja Cessna sopivat yhteistyöstä 27.11.2007.

### Moottorit

*lähde?*

* WS-10, *Taihang*
* WP-14 *Kunlun*

### UAV:t

*lähde?*

* Shenyang BA-5

## Lähteet

## Aiheesta muualla

* Kuvia tai muita tiedostoja aiheesta Shenyang (lentokonetehdas) Wikimedia Commonsissa

* AVIC Shenyang Aircraft Company Limited - Virallinen kotisivu (kiinaksi) (sac.avic.com)
* Shenyang Aircraft Corporation (SAC) (englanniksi) (globalsecurity.org)
# Vanke

| Vanke China Vanke |
| --- |
| Yritysmuoto | julkinen osakeyhtiö, pörssiyhtiö |
| Osake | SZSE: 000002, SEHK: 2202 |
| Markkina-arvo | 30,5 mrd. USD (5/2017) |
| Perustettu | 30.5.1984 |
| Toimitusjohtaja | Liang Yu |
| Kotipaikka |  Shenzhen, Kiina |
| Toimiala | kiinteistöt |
| Liikevaihto |  33,735 mrd. USD (2016) |
| Tilikauden tulos |  3,122 mrd. USD (2016) |
| Henkilöstö | 58 280 (2016) |
| vanke.com/en/ |
| Infobox OKVirheellinen NIMI-arvo |

**Vanke** (万科) eli **China Vanke Co Ltd** on suuri, kiinalainen, kotimaansa johtaviin lukeutuva kiinteistörahoitukseen, asuntorakentamiseen ja -myyntiin keskittynyt pörssiyhtiö. Sen kotipaikka on Shenzhen. Osake noteerataan Shenzhenin ja Hongkongin pörsseissä.

Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla yhtiö oli vuonna 2017 sijalla 167. Se luokiteltiin tällä listalla Kiinan 26. suurimmaksi pörssiyritykseksi. Vanke oli vuonna 2016 markkina-arvoltaan suurin Shenzhenin pörssiin listautuneista yrityksistä (199,832 mrd. RMB). Toukokuussa 2017 yhtiön markkina-arvo oli 30,5 miljardia Yhdysvaltain dollaria ja vuoden 2016 liikevaihto 33,7 miljardia USD.

## Lähteet

## Aiheesta muualla

* Sara Hsu (6.7.2016) China's Real Estate Sector Is Overstocked (englanniksi) (forbes.com)
# Molekyylimassa

**Molekyylimassa** (Mr) kertoo molekyylin massan atomimassayksiköissä (yksikkönä u tai amu). Molekyylimassa on molekyylin muodostavien atomien atomimassojen summa, koska kemiallisessa reaktiossa atomiytimen massa ei muutu. Moolimassan lukuarvo on sama kuin vastaavan molekyylin molekyylimassan, mutta moolimassan yksikkö on g/mol.

Esimerkiksi vedyn atomimassa on 1,008 u ja hapen 16,00 u. Täten vesimolekyylin H2O molekyylimassa on 2 · 1,008u + 16,00 u = 18,016 u. Veden moolimassa on siten 18,016 g/mol. Kaasuseoksille voidaan myös laskea *keskimääräinen molekyylimassa*. Jos seoksessa on 78 % typpeä ja 21 % happea, seoksen molekyylimassa on 28 u· 0,78 + 32 u · 0,21 eli noin 28,6 u. Kuivan ilman tarkempi molekyylimassa on 28,964 u.

## Lähteet

## Aiheesta muualla

* Ilman tarkempi molekyylimassa (Arkistoitu – Internet Archive)
# Suurennuslasi

Suurennuslasi.
Kelloseppä katsoo luupin läpi.
**Suurennuslasi** on kupera linssi, jonka läpi katsottaessa esineet näkyvät suurentuneina.

Suurennuslasissa nähdään esineen suurennettu valekuva, kun esine on linssin ja polttopisteen välillä. Yksinkertaisen kaksoiskuperan linssin sijaan käytetään myös tasokuperia, kovera-kuperia linssejä ja näiden yhdistelmiä virheettömämmän kuvan aikaansaamiseksi. Kun polttopiste on erittäin kirkkaan ja lämpimän lähteen kuten auringon aikaansaama, suurennuslasilla voi sytyttää tulen.

*Luppi* eli *luuppi* (ruots. *lupp*) on pieni kellosepän suurennuslasi.

## Lähteet
# Hiilimusta

Hiilimustaa.
**Hiilimusta** tai **nokimusta**, joskus myös **kimrööki**, **tervanoki** tai **lamppumusta** on hajutonta, syvänmustaa, hienojakoista tai pellettimäistä puhdasta tai melkein puhdasta hiiltä, jota valmistetaan hiilipitoisista aineista kuivatislaamalla tai asetyleenin avulla. Valmistusprosessista riippuen niiden kemiallisessa koostumuksessa on vaihtelua. Joissakin nokimustissa esiintyy polyaromaattisia hiilivetyjä (PAH).

Hiilimusta on tunnettu tuhansia vuosia. Esimerkiksi muinaiset egyptiläiset kirjoittivat papyrukselle hiilimustalla. Kimröökiä valmistettiin Suomessa tervanpolton sivutuotteena tai sitten hitaasti palavista orgaanisista aineista kuten koivuntuohesta hillyttämällä.

Hiilimustaa käytetään vahvistavana seosaineena renkaissa ja muissa kumituotteissa sekä mustana väriaineena maaleissa, painoväreissä ja elintarvikkeissa.

## Lähteet

## Aiheesta muualla

* Kuvia tai muita tiedostoja aiheesta Hiilimusta Wikimedia Commonsissa

* Coloria: hiilimusta, kaasumusta, nokimusta
# Taiwan+

| Taiwan+ |
| --- |
|  |
| Lähetykset alkoivat | 2021 |
| Omistaja | Taiwanin hallitus |
| Tunnuslause | Bringing Taiwan to the World |
| Maa |  Taiwan |
| Kieli | englanti |
| Näkyvyysalue | koko maailma |
| Kotisivu |  |
| Infobox OKNimi-testi OK |

**Taiwan+**, tai **TaiwanPlus**, on taiwanilainen englanninkielinen suoratoistopalvelu.

Lähetykset alkoivat 31. elokuuta 2021. Palvelua valvoo Taiwanin kulttuuriministeriö ja sisällöstä vastaa Taiwanin keskusuutistoimisto (CNA). Päätös antaa sisältövastuu CNA:lle tehtiin toukokuussa 2021, ja uutistoimisto lupasi tuottaa uutisia itsenäisesti ja erillään muista operaatioistaan.

Taiwanin hallitus rahoittaa kanavaa 775 milj. NT$:lla (noin 23 milj. €) ja palvelun tavoitteena on vastustaa Manner-Kiinan hallituksen operoimaa CGTN ja tuoda Taiwania esille positiivisessa valossa pehmeän vaikuttamisen kautta englannin kielellä.

## Lähteet

## Aiheesta muualla

* Taiwan+:n YouTube-kanava
# Da Ai (TV-kanava)

| Da Ai TV  大愛電視 |
| --- |
| Lähetykset alkoivat | 1998 |
| Omistaja | Tzu Chi |
| Maa |  Taiwan |
| Kieli | mandariinikiina |
| Pääkonttori | Taipei |
| Kotisivu |  |
| Infobox OKVirheellinen NIMI-arvo |

Da Ai TV:n auto kuvattuna 2018.
**Da Ai TV** (kiin.: 大愛電視; pinyin: *Dà Ài Diànshì*; suom. ”suuri rakkaus”) on taiwanilainen vuonna 1998 perustettu TV-kanava, jota ylläpitää Tzu Chi -hyväntekeväisyysjärjestö. Kanava tuottaa suurimman osan sisällöstään itse eikä sillä näytetä väkivaltaa tai politiikkaa. Kanava on uskonnollinen ja siinä käsitellään mm. Tzu Chin perustajan Cheng Yenin opettamaa dharmaa. Lisäksi kanava katsoo buddhalaisen näkemyksen mukaan, että ihmiset ovat pohjimmiltaan hyviä.

Ohjelmaa tuotetaan suurimmaksi osaksi kiinaksi, mutta myös englantia käytetään jonkin verran. Esimerkiksi Da Ain nettiradion ainoa englanninkielinen ohjelma on *The Power of the Heart*. Da Ailla on myös lastenohjelmia.

Kanava aloitti 2012 HD-lähetykset.

## Lähteet

## Aiheesta muualla

* Da Ai TV:n YouTube-kanava
# New Tang Dynasty Television

| New Tang Dynasty Television |
| --- |
|  |
| Lähetykset alkoivat | 2001 |
| Kieli | useita |
| Pääkonttori |  New York, Yhdysvallat |
| Kotisivu |  |
| Infobox OKNimi-testi OK |

**New Tang Dynasty Television** (kiin.: 新唐人電視台; pinyin: *Xīntángrén Diànshìtái*) on New Yorkista käsin toimiva televisiokanava, jonka on perustanut joukko Falun Gongin kannattajia. Kanavan taustayhtiönä on Epoch Media Group, joka omistaa myös *The Epoch Times* -lehden.

Kanava on perustettu New Yorkissa vuonna 2001 ja sen nimi viittaa tang-dynastiaan, jota pidetään yhtenä kiinalaisen sivilisaation ja hengellisyyden kultakautena. Kanava on rekisteröity voittoa tavoittelemattomaksi ja suurin osa sen varoista tulee Falun Gongin jäsenten tekemistä lahjoituksista. Vuoden 2017 kanavan tuotto oli 18 miljoonaa dollaria Yhdysvaltain veroviranomaisten mukaan.

## Lähteet
# Wen Jiabao

| Wen Jiabao |
| --- |
|  |
| Kiinan kansantasavallan pääministeri |
|
16. maaliskuuta 2003-15. maaliskuuta 2013
 |
| Presidentti | Xi Jinping |
| Varapääministeri | Huang Ju Wu Yi Li Keqiang |
| Edeltäjä | Zhu Rongji |
| Seuraaja | Li Keqiang |
| Henkilötiedot |
| **Syntynyt** | 15. syyskuuta 1942 Tianjin, Kiina |
| Puoliso | Zhang Peili |
| Tiedot |
| Puolue | Kiinan kommunistinen puolue |
|  Nimikirjoitus |
| [ Muokkaa Wikidatassa ]  |
| Infobox OK |

**Wen Jiabao** (yksink.: 温家宝; perint.: 溫家寶; pinyin: *Wēn Jiābǎo*, s. 15. syyskuuta 1942) on Kiinan kansantasavallan entinen pääministeri maaliskuusta 2003 maaliskuuhun 2013. Hän on ollut parhaillaan kolmantena arvoasteikossa KKP:n politbyroon pysyvän komitean jäsenä. Wen on koulutukseltaan geologi.

Huhtikuussa 2006 pääministeri Wen Jiabao myönsi, että talouskasvu mihin hintaan hyvänsä oli väärin. Sairaalakäynnit kasvoivat 30 % savusumun vuoksi ja lapsia pyydettiin pysymään sisällä oman turvallisuutensa vuoksi.

## Lähteet

## Aiheesta muualla

* Kuvia tai muita tiedostoja aiheesta Wen Jiabao Wikimedia Commonsissa
# Macaon peruslaki

**Macaon Kiinan kansantasavallan erityishallintoalueen peruslaki** (kiin.: 中華人民共和國澳門特別行政區基本法; Jyutping: *Zung1 waa4 jan4 man4 gung6 wo4 gwok3 Ou3 Mun4 dak6 bit6 hang4 zing3 keoi1 gei1 bun2 faat3*, port. *Lei Básica da Região Administrativa Especial de Macau da República Popular da China*) on Macaon vastine perustuslaille. Peruslaki määrittelee mm. kaupungissa käytettävän yksi maa, kaksi järjestelmää -mallin.

Peruslaki otettiin käyttöön Macaon siirron yhteydessä vuonna 1999. Kiinan ja Portugalin välisen sopimuksen mukaan laki on voimassa 50 vuotta siirron jälkeen. Peruslaki takaa Macaon asukkaille mm. ilmaisun-, elinkeinon- ja kokoontumisenvapauden. Lisäksi peruslaki turvaa kaupungille demokraattisen järjestelmän ja vapauden valita hallinnon edustajat.

Vuonna 2021 Portugalin hallitus ilmaisi huolensa peruslain toteutumista koskien, kun Macaon hallintojohtaja, Ho Iat-seng, halusi määritellä "median" olevan patrioottinen ja rakastavan erityishallintoaluetta. Portugali ilmaisi toivovansa Macaon hallinnon seuraavan peruslakia täysimääräisesti.

## Lähteet

## Aiheesta muualla

* Peruslaki (englanniksi)
# Sitoutumaton

**Sitoutumaton** (lyhenne **sit.**) on ehdokas tai edustaja, joka ei ole sitoutunut mihinkään poliittiseen ryhmään eikä puolueeseen. Suomessa useat puolueet ottavat vaaleissa ehdokaslistoilleen myös sitoumattomia ehdokkaita, jotka eivät ole puolueen jäseniä, mutta ajavat samansuuntaisia asioita. Puolueista täysin riippumattomat voivat esimerkiksi Suomessa perustaa valitsijayhdistyksen asettamaan ehdokkaan vaaleissa, ja valitsijayhdistykset voivat muodostaa yhteislistan keskenään samankaltaisille ehdokkaille.

Sitoutumattomien ehdokaslistalla voi olla myös puolueisiin kuuluvia ehdokkaita, jotka eivät ole pystyneet muodostamaan vaaleissa oman puolueen ehdokaslistaa. Sitoutumattomien ehdokkaiden välillä voi olla laajojakin näkemyseroja, koska sitoutumattomat eivät muodosta puoluetta, jolla olisi yhteinen puolueohjelma. Sitoutumattomat voivat kuitenkin julkaista yhteisiä kannanottoja niissä kysymyksissä, joissa sitoutumattomat ovat samaa mieltä.

## Katso myös

* Suomen Sitoutumattomat

## Lähteet

## Aiheesta muualla

* Kuvia tai muita tiedostoja aiheesta Sitoutumaton Wikimedia Commonsissa
# Marriott International

| Marriott International |
| --- |
|  |
| Yritysmuoto | pörssiyhtiö |
| Osake | NASDAQ: MAR NASDAQ-100 |
| ISIN | US5719032022 |
| Perustettu | 1927 |
| Perustaja | John Willard Marriott Sr. |
| Kotipaikka | Bethesda, Maryland, USA |
| Toiminta-alue | maailmanlaajuinen |
| Toimiala | hotellitoiminta |
| Tuotteet | hotelliketjut |
| Liikevaihto | 12,8 miljardia USD (2013) |
| Henkilöstö | 200 000 (2013) |
| Tytäryhtiöt | Marriott Hotels & Resorts, Starwood, Ritz-Carlton, Le Méridien |
| marriott.com |
| Infobox OKVirheellinen NIMI-arvo |

Marriott-hotelli Kalifornian San Diegossa.
**Marriott International** on yhdysvaltalainen pörssiyhtiö, joka omistaa useita hotelliketjubrändejä ja hallinnoi niihin kuuluvia hotelleja useimmiten franchising-periaatteella. Vuonna 2016 Marriottista tuli maailman suurin hotelliyhtiö sen ostettua Starwoodin.

Yrityksen historia alkoi vuonna 1927 John Willard Marriott vanhemman perustamasta virvoitusjuomakojusta, ja yritys käsittää nyt yli 4 000 hotellia yli 80 maassa. Vuonna 2014 Marriott International listattiin 653 719 hotellihuoneensa perusteella maailman kolmanneksi suurimmaksi hotelliyhtiöksi InterContinental Hotels Groupin ja Hilton Worldwiden jälkeen. Vuonna 2016 Marriott sai pitkän tarjouskilpailun jälkeen haltuunsa Starwood-hotelliyhtiön, ja Marriottista tuli maailman suurin hotelliyhtiö.

Marriott Internationalin hotelliketjuja ovat Marriott Hotels, Resorts and Suites, keskihintainen Courtyard Hotels, huoneistohotelliketju Residence Inn, edullinen Fairfield Inn, timeshare-lomaosakkeita tarjoava Marriott Ownership Resorts sekä golfhotelliketju Marriott Golf. Yhtiöön kuuluu myös Renaissance- ja Ritz-Carlton-hotelliketjut. Aiemmin Marriot omisti vuoteen 2004 asti myös Ramada-hotelliketjun, jota hoitaa nyt Wyndham Worldwide. Vuonna 2014 Marriott International osti seitsemässä Afrikan maassa toimivat 116 Protea-hotellia, joissa on yhteensä 10 148 huonetta. Vuotta myöhemmin se osti 37 kanadalaista Delta-hotellia.

Marriottin ostaman Starwoodin ketjuja ovat Sheraton, Westin, St. Regis, Le Meridien, The Luxury Collection, W Hotels, Tribute Portfolio, Design Hotels (mm. Helsingin Klaus K), Four Points, Aloft ja Element.

Marraskuussa 2018 kerrottiin Starwoodin tietojärjestelmissä tapahtuneesta tietovuodosta, joka saattaa osoittautua jopa maailman tähän asti suurimmaksi. Varkaille olisi päätynyt luottokorttitietoja, yhteystietoja ja passien numeroita vuosien ajan, jopa 500 miljoonalta asiointikerralta.

## Marriott-hotellit Suomessa

Helsingissä sijaitseva Hotel Katajanokka on Suomen ensimmäinen Marriott-ketjuun liittynyt hotelli. Se on toiminut osana Marriottin *Tribute Portfolio* -brändiä marraskuusta 2018 alkaen.

Suomen ensimmäinen Marriott-ketjulle rakennettu uusi hotelli valmistui Tampereelle, kun Courtyard by Marriott Tampere City avattiin 7. tammikuuta 2020. Hotelli sijoittuu Tampere-talon viereen, ja rakennukset on liitetty toisiinsa yhdyskäytävän välityksellä. Hotellissa on 11 kerrosta ja 227 hotellihuonetta, mutta ei yhtään saunaa.

## Lähteet

## Aiheesta muualla

* Kuvia tai muita tiedostoja aiheesta Marriott International Wikimedia Commonsissa
# Lululemon Athletica

| Lululemon Athletica |
| --- |
|  |
| Yritysmuoto | pörssiyhtiö |
| Osake | NASDAQ: LULU NASDAQ-100 |
| ISIN | US5500211090 |
| Perustettu | 1998 |
| Perustaja | Chip Wilson |
| Avainhenkilöt | Calvin McDonald, Glenn Murphy, Meghan Frank, Alex Grieve, Celeste Burgoyne, Sun Choe |
| Kotipaikka | Delaware, Yhdysvallat |
| Toiminta-alue | Pohjois-Amerikka, Aasia, Eurooppa, Oseania |
| Toimiala | urheiluvaatteet |
| Henkilöstö | 25 000 (2020) |
| shop.lululemon.com |
| Infobox OKVirheellinen NIMI-arvo |

**Lululemon Athletica** on yhdysvaltalais-kanadalainen pörssiyhtiö, joka on erikoistunut urheiluvaatteisiin. Sen on perustanut Chip Wilson. Yritys on rekisteröity Yhdysvaltain Delawaressa, mutta sen pääkonttori sijaitsee Kanadan Vancouverissa.

## Lähteet
# Discord

| Discord |
| --- |
|  |
| Kehittäjä | Discord Inc. |
| Kehityshistoria |
| Ensijulkaisu | 13. toukokuuta 2015 |
| Kehitystilanne | aktiivinen |
| Tiedot |
| Ohjelmistotyyppi | pikaviestintä- ja VoIP-ohjelma |
| Käyttökielet | 30 |
| Alusta | Windows, macOS, Android, iOS, Linux, selain |
| Lisenssi | suljettu lisenssi |
| Aiheesta muualla |
| Verkkosivusto |
| Infobox OK |

**Discord** on pikaviestintä- ja VoIP-sovellus, joka toimii Windowsilla, macOS:llä, Androidilla, iOS:llä, Linuxilla ja selaimessa. Alkuvuonna 2023 sovelluksella oli arviolta yli 560 miljoonaa rekisteröitynyttä käyttäjää. Discord suunniteltiin alun perin videopeliyhteisöille.

## Historia

Sovelluksen konsepti tuli Jason Citronilta, joka oli kehittänyt OpenFeintin. Hän myi sovelluksen 2011 ja käytti saamansa rahat perustaakseen Hammer & Chisel -yrityksen. Discordin kehittäjä Hammer & Chisel julkaisi sovelluksen toukokuussa 2015. Kehittäjien tavoitteena oli kehittää sovellus, jossa olisi mahdollisimman pieni viive muihin VoIP-sovelluksiin verrattuna. Discordin kehitystyötä on sponsoroinut Microsoft.

## Yleistä

Discord tarjoaa mahdollisuuden yhteydenpitoon pikaviesteillä ja puheluilla. Puheluihin on mahdollisuus kutsua myös muita Discord-käyttäjiä. Puheluissa voi jakaa näyttönsä tai pitää videopuhelun. Puheluita voi käyttää myös Discord-palvelimilla.

## Palvelimet

Discordissa "palvelimet" ovat yhteisöjä, joita voivat olla esimerkiksi kaveriporukan yhteinen palvelin, kurssin tai koululuokan juttelualue, tai isoja yhteisöjä esimerkiksi samasta videopelistä kiinnostuneille tai samaa sosiaalisen median kuten Youtuben käyttäjää seuraaville. Palvelimilla voi olla monia keskustelukanavia, joita käytetään eri aiheisiin. Kanava voi olla yksityinen, esimerkiksi vain palvelimen moderaattoreiden kanava, tai vain tietyn roolin omistaville käyttäjille.

"Palvelin" -sanan merkitys yleisemmin tietotekniikassa on erilainen.

### Roolit

Roolit ovat erityisen merkityksellisiä isoilla, esimerkiksi yli tuhannen jäsenen palvelimilla, joissa moderaattorit voivat näiden avulla järjestellä ihmisiä. Yksi yleisimmistä rooleista, joita palvelimilla on, on moderaattori, joskin nimi voi olla erilainen. Rooleille voi antaa oikeuden esimerkiksi tiettyyn kanavaan, tai esimerkiksi moderaattorilla voi olla oikeus auttaa palvelimen omistajaa esimerkiksi poistamalla henkilöitä palvelimelta, tai muokata palvelimen tietoja. Roolin voi antaa käyttäjälle omistaja tai joku moderaattoreista, mutta Discordin suuren suosion ansiosta on kehitetty myös botteja, joiden laittamaan viestiin reagoimalla voit saada roolin.

## Lähteet
# Splash Damage

| Splash Damage |
| --- |
|  |
| Perustettu | 2001 |
| Avainhenkilöt | Paul Wedgewood Richard Jolly Arnout van Meer Neil Postlethwaite |
| Kotipaikka | Lontoo, Englanti |
| Toimiala | videopeliteollisuus |
| www.splashdamage.com |
| Infobox OKVirheellinen NIMI-arvo |

**Splash Damage** on englantilainen pelitalo, joka on erikoistunut verkkomoninpeleihin. Splash Damagen tunnetuin peli lienee *Wolfenstein: Enemy Territory* ja vuonna 2007 julkaistu *Enemy Territory: Quake Wars*, joka on jatkoa *Quake*-pelisarjalle. Yhtiön tuorein julkaisu on vuonna 2016 julkaistu Gears of War 4.

Splash Damagen perusti vuonna 2001 tunnettujen pelimodifikaatioiden, kuten Quake 3 Fortressin, tekijät. Tehtyään jonkin aikaa modifikaatioita, Splash Damage alkoi tehdä yhteistyötä id Softwaren ja Activisionin kanssa. Yhtiöt alkoivat kehittää lisäosaa *Return to Castle Wolfensteinille*, joka kuitenkin myöhemmin julkaistiin ilmaiseksi itsenäisenä pelinä.

## Pelit

| Vuosi | Nimi | Alusta(t) |
| --- | --- | --- |
| iOS | Lin | Mac | PS3 | Web | Win | X360 | XBO |
| 2002 | *Return to Castle Wolfenstein* (multiplayer) | Ei | Kyllä | Kyllä | Ei | Ei | Kyllä | Ei | Ei |
| 2003 | *Wolfenstein: Enemy Territory* | Ei | Kyllä | Kyllä | Ei | Ei | Kyllä | Ei | Ei |
| 2004 | *Doom 3* (multiplayer) | Ei | Kyllä | Kyllä | Ei | Ei | Kyllä | Ei | Ei |
| 2007 | *Enemy Territory: Quake Wars* | Ei | Kyllä | Kyllä | Kyllä | Ei | Kyllä | Kyllä | Ei |
| 2011 | *Brink* | Ei | Ei | Ei | Kyllä | Ei | Kyllä | Kyllä | Ei |
| 2012 | *RAD Soldiers* | Kyllä | Ei | Ei | Ei | Kyllä | Ei | Ei | Ei |
| 2013 | *Batman: Arkham Origins* (multiplayer) | Ei | Ei | Ei | Kyllä | Ei | Kyllä | Kyllä | Ei |
| 2014 | *Dirty Bomb* | Ei | Ei | Ei | Ei | Ei | Kyllä | Ei | Ei |
| 2015 | *Tempo* | Kyllä | Ei | Ei | Ei | Ei | Ei | Ei | Ei |
| 2015 | *Gears of War: Ultimate Edition* (multiplayer) | Ei | Ei | Ei | Ei | Ei | Kyllä | Ei | Kyllä |
| 2016 | *Gears of War 4* (multiplayer) | Ei | Ei | Ei | Ei | Ei | Kyllä | Ei | Kyllä |

## Lähteet

## Aiheesta muualla

* Splash Damage (englanniksi)
# Perfect World (yritys)

| Perfect World |
| --- |
|  |
| ISIN | CNE1000018W6 |
| Kotipaikka | Kiina |
| Toimiala | videopeliteollisuus |
| Tytäryhtiöt | Perfect World Entertainment |
| perfectworld.com |
| Infobox OKVirheellinen NIMI-arvo |

**Perfect World** (kiinaksi 完美世界) on Kiinassa sijaitseva MMORPG-verkkopelien kehitykseen erikoistunut yritys.

**Perfect World Entertainment** on yhtiön Yhdysvalloissa toimiva tytäryhtiö.

Perfect World on ilmoittanut Runic Games -studionsa sulkemisesta vuonna 2017.

## Kehitetyt pelit

* Perfect World, 2006
* Legend of Martial Arts, 2006
* Perfect World II, 2006
* Jade Dynasty, 2007
* Chi Bi, 2008
* Hot Dance Party, 2008
* Pocketpet Journey West, 2008
* Battle of the Immortals, 2009
* Ether Saga Odyssey, 2009 (Ether Saga Online aiemmin)
* Fantasy Zhu Xian, 2009
* Dragon Excalibur, 2010
* Forsaken World, 2010
* Empire of the Immortals, 2010
* War of the Immortals, 2012
* Neverwinter Online, 2013
* Swordsman Online, 2014

## Lähteet

## Aiheesta muualla

* Profiili MobyGamesissä (englanniksi)
* Perfect World Entertainment (Arkistoitu – Internet Archive) (englanniksi)
* Perfect Worldin kansainväliset sivut (englanniksi)
# Papergames

| Papergames |
| --- |
| Perustettu | 2013 |
| Kotipaikka | Suzhou, Jiangsu, Kiina |
| Toimiala | videopeliteollisuus |
| www.nikkigames.cn/en/ |
| Infobox OKVirheellinen NIMI-arvo |

**Papergames** on kiinalainen videopelien kehittäjä ja julkaisija, jonka päämaja on Suzhoussa. Yritys on perustettu vuonna 2013. Yritys on tunnettu *Nikki*-sarjan peleistä. Vuonna 2024 yrityksen liikevaihto oli lähes miljardi dollaria.

## Lähteet
# Pariisin pörssi

| Pariisin pörssi |
| --- |
| Bourse de Paris Euronext Pariisi |
|  |
|  Palais Brongniart, Pariisin pörssin historiallinen rakennus. |
| Paikka | Pariisi, Ranska |
| Perustettu | 24. syyskuuta 1724 |
| Omistaja | Euronext |
| Avainhenkilöt | Delphine d'Amarzit (CEO) |
| Valuutta | EUR |
| Listaukset | 795 |
| Indeksit | * CAC 40 -indeksi
* CAC Next 20
* CAC Mid 60
* CAC Small
 |
| Aiheesta muualla |
| Sivusto |
| Infobox OKNimi-testi OK |

**Euronext Paris** (tunnettiin nimellä **Pariisin pörssi** (ransk. *Bourse de Paris*) on historiallinen pörssi Pariisissa. Se on tunnettu vuodesta 2000 lähtien nimellä Euronext Paris. Se oli Amsterdamin ja Brysselin pörssien kanssa yksi Euronextin perustajista.

Ranskan pörssikauppa alkoi Lyonissa vuonna 1462. Kuningas siirrätti pörssin Pariisiin vuonna 1724 ja pyrki saamaan siihen järjestystä.

Vuonna 1808 Napoleon I aloitti pörssirakennuksen rakennuttamisen. Se tilattiin arkkitehti Alexandre Théodore Brongniartilta, jonka mukaan rakennus nimettiin. Pörssi toimi vuosina 1826–1987 Palais Brongniartissa, joka sijaitsee Place de la Boursen varrella 2. arrondissementissa.

Pörssi toimi 1980-luvulle asti meklarien huutojen tahdissa. Tietokoneavusteinen toiminta alkoi vasta 1980-luvun lopulla.

Vuonna 1999 Pariisin pörssi yhdistyi muihin Ranskan pörsseihin, ja vuonna 2000 syntyi Euronext. Vuonna 2007 yhdistymässä New Yorkin NYSE:en syntyi NYSE Euronext.

## Lähteet

## Aiheesta muualla

* Kuvia tai muita tiedostoja aiheesta Pariisin pörssi Wikimedia Commonsissa